DRUSKININKŲ SAVIVALDYBĖS TARYBA

SPRENDIMAS

DĖL DRUSKININKŲ SAVIVALDYBĖS 2025-2027 METŲ STRATEGINIO VEIKLOS PLANO PATVIRTINIMO

2025 m. vasario 6 d. Nr. T1-1

Druskininkai

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 15 straipsnio 2 dalies 32 punktu, Lietuvos Respublikos strateginio valdymo įstatymo 24 straipsnio 2 dalimi, Lietuvos Respublikos savivaldybių infrastruktūros plėtros įstatymo 4 straipsnio 2 dalies 5 punktu, Strateginio planavimo Druskininkų savivaldybėje organizavimo tvarkos aprašo, patvirtinto Druskininkų savivaldybės tarybos 2023 m. rugsėjo 29 d. sprendimu Nr. T1-99 „Dėl Strateginio planavimo Druskininkų savivaldybėje organizavimo tvarkos aprašo patvirtinimo“, 36 punktu, ir atsižvelgdama į Druskininkų savivaldybės kolegijos 2025 m. sausio 22 d. sprendimą (Druskininkų savivaldybės kolegijos 2025 m. sausio 22 d. protokolas Nr. KPR-1), Druskininkų savivaldybės infrastruktūros plėtros rėmimo programos komisijos, sudarytos Druskininkų savivaldybės tarybos 2021 m. sausio 28 d. sprendimu Nr.T1-6 „Dėl Druskininkų savivaldybės infrastruktūros plėtros rėmimo programos komisijos sudėties ir darbo reglamento patvirtinimo“, 2025 m. sausio 10 d. išvadą Nr. NLK-6, Druskininkų savivaldybės taryba nusprendžia:

Patvirtinti Druskininkų savivaldybės 2025-2027 metų strateginį veiklos planą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Ričardas Malinauskas